Ego Arembertus et Rotardus donamus Deo et sanctis apostolis ejus Petro et Paulo, ad locum Cluniacum, ubi monachi Deo serviunt, campos et pratos tres in pago Matisconense, in agro Rufiacense, pro animabus nostris, et in locum sepulturæ. Sunt autem IIº campi in ipsa villa quæ dicitur Rufiacus, et vocantur ad Cardonarium; terminantur de quatuor partibus terra Sancti Petri. Tercius campus est in Belusia, et terminat de tribus partibus terra Sancti Petri, de quarta parte terra Sancti Petri. In hac terminatione concluduntur tria prata quæ ex integro cum campis supradictis tradimus et transfundimus in potestatem monachorum Cluniaco Deo servientium. Qui contradixerit, auri uncias duas componat, et hæc donatio firma permaneat, cum stipulatione subnixa. Actum Rufiaco villa publicæ. S. Raindrudi, et Aigulfi, et Rainulfi, et Girberti, qui consenserunt. S. Uldefredi et Rodaldi, Arnaldi, Tedaldi, Rotaldi. Ego Johannes scripsi et dictavi die lunis, in mense marcio, anno VIIº regnante rege Rodulfo.